|  |  |
| --- | --- |
| ŠT. DOK.  03-1/2019-83 | |
| NASLOVNIK | KRAJ, DATUM |
| **članom IO OKS-ZŠZ** | Ljubljana, 02.07.2021 |
| ZADEVA  ZAPISNIK 20. redne seje Izvršnega odbora OKS-ZŠZ,  ki je bila dne, 1.7.2021 ob 13. uri, v Stekleni dvorani Grand hotela Union, Miklošičeva 1 v Ljubljani. | |

**Prisotni člani IO OKS-ZŠZ:** Gabrovec Bogdan, Sodržnik Janez, Barada Tomaž, Smrekar Enzo, Cerar Miroslav, Crnek Dejan, Dobnikar Roman, Dolničar Jošt, Glažar Stanko, Grm Tomaž, Jeršin Branko, Kačičnik Zoran, Lazar Damijan, Miran Müllner, Poljšak Sonja, Sraka Vukovič Raša, Ravbar Vojka, Ropret Metod, Rotovnik Bojan

**Opravičeno odsotni člani IO OKS-ZŠZ:** Bobinac Franjo, Butara Miha, Erjavec Matej, Koren Miklavec Katja, Ribič Andrej, Tiringer Tomislav

**Ostali prisotni:** Doupona Mojca (MIZŠ), Blaž Perko, Matic Švab, Borut Kolarič, Taja Škorc, Aleš Šolar, Brane Dmitrovič, Alja Pahor, Aljaž Močnik, Mitja Urbanc, Bojana Okorn Počivavšek (vsi OKS-ZŠZ), novinarji

Pred sejo je potekal podpis pogodbe med OKS-ZŠZ in ŠUS za projekt Zdravju prijazna organizacija. Pogodbo sta podpisala Bogdan Gabrovec (OKS-ZŠZ) in Dejan Crnek (ŠUS).

Predsednik Gabrovec je uvodoma prisotne pozdravil, še posebej na seji prisotno direktorico Direktorata za šport, dr. Mojco Doupono. Nadalje je ugotovil, da je seja sklepčna in predlagal v potrditev z vabilom poslan predlog dnevnega reda 20. redne seje.

|  |
| --- |
| 1. ***1. Potrditev dnevnega reda*** |

Predlagan je naslednji dnevni red.

1. Potrditev dnevnega reda
2. Potrditev zapisnika 19. redne seje IO OKS – ZŠZ
3. Poročilo o aktivnostih:
   1. Poročilo predsednika in generalnega sekretarja
   2. Slovenske olimpijske akademije
   3. Strokovnega sveta športa za vse
   4. Strokovnega sveta za vrhunski šport
   5. Poslovno-marketinške dejavnosti
4. Poročilo Regijskih pisarn OKS – ZŠZ
5. Reprezentanca Tokio 2020
6. Projekt OFEM Vuokatti 2022
7. Pobude in predlogi
8. Razno

|  |  |
| --- | --- |
| 300-20/21 | **IO OKS-ZŠZ potrjuje dnevni red 20. redne seje IO OKS-ZŠZ.** |

1. **Potrditev zapisnika**

Predsednik Gabrovec je poročal, da je bil zapisnik 19. seje poslan članom po elektronski pošti. Na predlog zapisnika ni bilo pripomb in so ga člani soglasno sprejeli.

|  |  |
| --- | --- |
| 301-20/21 | **IO OKS-ZŠZ potrjuje zapisnik 19. redne seje IO OKS-ZŠZ.** |

1. **Poročilo o aktivnostih OKS - ZŠZ**

Blaž Perko je poročal, da sta s predsednikom na povabilo obiskala Kitajskega veleposlanika na temo prihajajočih iger v Pekingu v februarju 2022. Strokovna služba je opravljala tekoče posle, med katerimi je izpostavil pripravo na Skupščino OKS-ZŠZ in prihajajoče olimpijske igre v Tokiu.

Miroslav Cerar je predstavil Poročilo o delovanju SOA.

Podal je pobudo na predlog Strokovnega sveta športa za vse, da se Janeza Matoha zaradi dolgoletnega prizadevnega in volonterskega dela v športu predlaga za podelitev Častne listine OKS. Svečana podelitev le-te bi potekala v oktobru, ob Dnevu OKS-ZŠZ. IO OKS-ZŠZ je soglasno potrdil predlog.

Mag. Janez Sodržnik je predstavil Poročilo o delovanju SSŠV.

Tomaž Barada je predstavil poročilo o delovanju SSVŠ.

Enzo Smrekar je predstavil poročilo o poslovno marketinškem delu OKS – ZŠZ.

|  |  |
| --- | --- |
| 302-20/21 | **IO OKS se je seznanil s poročilom o aktivnostih OKS-ZŠZ od zadnje seje**  **IO OKS-ZŠZ.** |
| 303-20/21 | **IO OKS-ZŠZ potrjuje, da se Janezu Matohu podeli Častna listina OKS-ZŠZ.** |

1. **Poročilo regijskih pisarn OKS - ZŠZ**

Predsednik Gabrovec je povabil k besedi Janeza Sodržnika in Tajo Škorc. Slednja je predstavila Poročilo o delovanju regijskih pisarn OKS-ZŠZ in predlagala, da se izvede izplačilo 1. obroka (januar-maj 2021) za sofinanciranje delovanja regijskih pisarn.

|  |  |
| --- | --- |
| 303-20/21 | **IO OKS-ZŠZ potrjuje Poročilo o delovanju regijskih pisarn OKS-ZŠZ za obdobje**  **januar – maj 2021 in izplačilo 1. obroka za sofinanciranje delovanja regijskih pisarn po predstavljenem izračunu.** |

1. **Reprezentanca Tokio 2020**

Tomaž Barada je predstavil predlog članov olimpijske reprezentance Slovenije OI Tokio 2020. Normo je bilo potrebno izpolniti do 29.6.2021. Dodal je, da je normo naknadno izpolnila tudi atletinja Klara Lukan, tako, da reprezentanca skupno šteje 41 članov.

Na Olimpijske igre Tokio 2020 se lahko uvrsti košarkarska ekipa, prav tako, se čaka na dodatna vabila s strani organizatorjev. IO OKS-ZŠZ se je soglasno strinjal, da se pooblasti Miroslava Cerarja, vodjo olimpijske reprezentance, da v njihovem imenu potrjuje športnike, ki se bodo naknadno uvrstili na igre.

|  |  |
| --- | --- |
| 304-20/21 | **IO OKS-ZŠZ potrjuje celotno reprezentanco Slovenije za olimpijske igre Tokio 2020, ki šteje 41 športnikov in športnic.** |
| 305-20/21 | **IO OKS-ZŠZ pooblašča Miroslava Cerarja za morebitne spremembe pri sestavi slovenske olimpijske reprezentance Tokio 2020.** |

1. **Projekt OFEM Vuokatti 2022**

Predsednik Gabrovec povabi Tomaža Barado, da predstavi projekt OFEM Vuokatti 2022. Igre se zaradi pandemije prestavljajo na 20.-25.3.2022. IO OKS-ZŠZ se je seznanil s prestavitvijo iger.

|  |  |
| --- | --- |
| 306-20/21 | **IO OKS.ZŠZ potrjuje projekt OFEM Vuokatti 2022. Seznanil se je z njegovo prestavitvijo na nov termin, 20.-25.3.2022.** |

1. **Pobude in predlogi**

Ni bilo prejetih pobud in razprave.

1. **Razno**

Ni bilo razprave.

Predsednik Gabrovec je prisotne obvestil, da bosta v prihodnjih dneh MOK in OCOG pregledala pandemijsko situacijo v državi gostiteljici in na podlagi tega proučila možnosti obiska.

Seja se je zaključila ob 13.40.

Zapisala: Bojana Okorn Počivavšek

Bogdan Gabrovec

predsednik

